**Fecioară Preacurată**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fecioară preacurată,din trupu-ți feciorelnic,

Născuși precum se-arată, în chinul tău vremelnic,

Un prunc Dumnezeiesc, Iisusul așteptat,

Prorocii cum grăiesc, iată s-a arătat!

Tu maica Lui prea sfântă, regină între sfinți,

Ruga ce ne e frântă, te rog să ne-o asculți,

Minunea ta măreață, tu fă-o pentru noi,

Căci atârnăm de-o ață, în viața cu nevoi.

Păcatul tu ni-l spală și fă-ne ca un crin

La bunătate-ntoarce-i pe cei ce vor venin.

Credința ne-o-ntărește, și fă-ne miei curați,

În turma ta ce crește, să devenim ca frați!

Nădejdea ne-o adu, în ceas de rătăcire,

Sufletul ne condu, spre crez și fericire!

Toți sfinți-ți țin alaiul, în ceruri și genuni,

Tu ne deschide raiul și fă-ne mult mai buni.

Cântări de bucurie, ți-aducem într-un glas,

Iar glasul cu tărie, este-nsoțit de bas.

Cu mare exaltare, cântăm și te slăvim,

Căci tu, Mijlocitoare, ești tot ce-i mai sublim!